Arnholdt Kongsgård

Arnholdt Johannes «Nolten» Kongsgård (født 23. november 1914 i Kongsberg, død 22. januar 1991 samme sted) var en norsk skihopper. Han fikk 8. plass  i OL i Garmisch-Partenkirchen i 1936 og tok bronse i VM i Zakopane i 1939. I VM i Lahtis i 1938 ble han nummer 6. Han tok også tre sølvmedaljer og en bronse i NM, og ble som utlending USA-mester i 1947.Estern Ski Jumping & Nordic Combined Foundation, Inc: United States National Ski Jumping Champions 1904-1980   

Kongsgård holdt bakkerekorden i Narekollen i Sauherad (95 meter, 1936)Skihopp.no: Narekollen og Vikersundbakken (87,5 meter 1946-48, 88,5 meter 1948-51).Skisprungschanzen-Archiv: Vikersund (Skiflygingsbakke) Sønnen Knut Kongsgård var også skihopper, han ble europamester for junior i 1968.Kongsberg kommune: Noltens vei  I Kongsgårds hjemby finner man Noltens vei.

Av yrke var Arnholdt Kongsgård blikkenslager. Han var bestefar til snøbrettkjøreren Anne Molin Kongsgård.

Referanser

 Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 334

 Eksterne lenker 


Kategori:Norske skihoppere
Kategori:Norske blikkenslagere
Kategori:Deltakere for Norge under Vinter-OL 1936
Kategori:Skihoppere under Vinter-OL 1936
Kategori:Personer fra Kongsberg kommune